இந்த வாரம், உங்கள் ராசிக்கு இரண்டில் குரு, மூன்றில் ராகு, ஆறாம் இடத்தில் புதன், சூரியன் அனுகூல அமர்வில் உள்ளனர். பிறர் மனம் விரும்பும் வகையில் இனிய வார்த்தை பேசுவீர்கள். செயல் முழு அளவில் நன்மை தரும். சமூகத்தில் அந்தஸ்து கூடும். வீடு, வாகனத்தில் கூடுதல் பாதுகாப்பு முறையை பின்பற்ற வேண்டும். புத்திரர், ஆர்வமிகுதியால் கவனக்குறைவாக செயல்படுவர். உங்களின் கண்காணிப்பு, வழிகாட்டுதல் சிரமம் வராமல் தவிர்க்கும். உறவினர், நண்பர் வீட்டு விருந்து, விழாவில் கலந்து கொள்வீர்கள். வெளியூர் பயணம் பயன் அறிந்து மேற்கொள்ளலாம். இல்லறத்துணையிடம் பழைய விவகாரம் பற்றி பேச வேண்டாம். தொழில், வியாபாரத்தில் வளர்ச்சி பெற, வருகிற வாய்ப்புகளை தவறாமல் பயன்படுத்தவும். அரசியல்வாதிகள் எதிர்பார்த்த பதவி, நன்மை பெற அனுகூலம் உண்டு. குடும்ப பெண்கள், கணவரின் ஆலோசனைப்படி செயல்படுவீர்கள். மாணவர்கள், அதிக நேரம் படித்து கூடுதல் தேர்ச்சி பெறுவீர்கள்.